સી.એ. કરતાં ઉમેદવારોએ અત્યાર સુધી સી.એ.ના હાથ નીચે આર્ટિકલશીપ કરવી પડતી હતી. આર્ટિકલશીપ કરી હોવાનું સર્ટિફિકેટ મળ્યા પછી જ ઉમેદવાર ફાઇનલ પૂર્ણ કરી શકતાં હતા. હવે પછી આર્ટિકલશીપ દરમિયાન ઉમેદવાર શું શીખ્યા છે તેની ઓનલાઇન એક્ઝામ લેવાશે. આ એક્ઝામના ગ્રેડને સી.એ.ના પરિણામમાં સામેલ કરવાનો મહત્ત્વનો નિર્ણય લેવાયો છે. ઉપરાંત, ICAIની અમદાવાદ બ્રાન્ચ દ્વારા આગામી દિવસોમાં એક હજાર વિદ્યાર્થીને એપ્રેન્ટીસશીપ હેઠળ ભરતી કરાશે.